O národnej prírodnej rezervácii pozri *Slavkovská dolina (národná prírodná rezervácia).*
Súradnice: 49°09′33″S 20°10′58″V﻿ / ﻿49,159304°S 20,182657°V﻿ / 49.159304; 20.182657

Horná časť Slavkovskej doliny, ktorá v novodobej histórii sa volá Kotol Slavkovských plies. Na obrázku je Szontaghovo pleso, za nim je Rohatá veža a Bradavica
Slavkovská kopa, pozostatok po morénovom vale, ktorý zanechal ustupujúci ľadovec
Ústie Slavkovskej doliny
**Slavkovská dolina** (poľ. *Slawkowska Dolina*, nem. *Kasstenbergtal*, maď. *Szekrényesvölgy*) je terasovitá dolina medzi juhovýchodným a východným ramenom Bradavice, zo západu je ohraničená hrebeňmi Granátových veží, zo severu rázsochou Slavkovského štítu, tiahnúca smerom na východ.

Charakteristika doliny
----------------------

Slavkovskú dolinu zo všetkých strán obkolesuje hradba štítov. Zľava Velická kopa ( 2 227 m n. m.), v závere Bradavica 2 476 m n. m.), sprava hrebeň Skrinice (asi 2 350 m n. m.) a Slavkovský štít (2 453 m n. m.). Ústie stráži morénový násyp Sennej kopy (1 848 m n. m.) s priľahlými svahmi, porastenými skoro nepreniknuteľným pásom kosodreviny. Táto uzavretá časť doliny je dlhá asi tri kilometre. Začína sa v obrovskom kotli pod JV stenou Bradavice, vo výške (2 200 m n. m.) a pozvoľna klesá do výšky (1 900 m n. m.). Má jediné pleso spojené s vedľa ležiacim malým okom, Szontaghovo pleso, pomenované podľa priekopníka balneológie a zakladateľa Nového Smokovca Mikuláša Szontága. Od plesa sa prostriedkom doliny tiahne trávnatý chrbát, bohatý na vysokohorskú flóru. Pod Sennou kopou sa dolina rozvetvuje a strmšie padá nadol. Vpravo je plytký žľab vysychavého Slavkovského potoka, vľavo *Senná kotlina* so Slavkovským plesom. Sennú kotlinu ohraničuje od JV výrazná morénová hrádza.

Slavkovská dolina má výrazný charakter morénovej oblasti. Je tu viacero dokonale zachovaných ústupových morén. Napríklad Senná kopa, ktorá sa dvíha nad ústím doliny, je obrovská bočná moréna pomerne malého, asi 3 km dlhého a 400−800 m širokého slavkovského ľadovca.

Názov
-----

Názov doliny je odvodený z mena podtatranskej obce Veľký Slavkov do ktorého historického katastra patrila. V doline od dávna pásli stáda podtatranskí pastieri.

Turistika
---------

Do doliny nevedie žiadny značkovaný chodník, preto je turisticky neprístupná.

Národná prírodná rezervácia
---------------------------

Slavkovská dolina je Národnou prírodnou rezerváciou. Vyhlásená bola v roku 1991. Výmera chráneného územia 9 790 000 m². Stupeň ochrany 5. Ochrana vzácneho územia v strednej časti Vysokých Tatier. Labilné vysokohorské geosystémy s glaciálnymi formami reliéfu na granodiorite a mylonitoch, vzácne a ohrozené prirodzené spoločenstvá a rastlinné i živočíšne druhy montánneho až subniválneho stupňa.

Zaujímavosti
------------

Slavkovská dolina je jednou z najmenších vo Vysokých Tatrách. Okolo nej vedie Tatranská magistrála z Hrebienka na Sliezsky dom. Z magistrály ju nevidieť. 

Kedysi tu bývalo rušnejšie. Od začiatku 14.storočia patrilo toto územie obci Veľký Slavkov, ktorá v doline využívala pasienky. Z tých čias pochádzala aj najstaršia cesta do doliny, ktorá viedla z Veľkého Slavkova cez lesy a *Solovisko* k Slavkovským plesám. Končila sa, pravdepodobne v Sennej priehybe. Touto cestou hnali pastieri dobytok na kamenné salaše na *Solovisku* a v Sennej kotline. Dobytok veľmi poškodzoval porast najmä na južnom začiatku doliny. Aj dnes je zďaleka vidieť biele pásy odkrytých skál na Sennej kope. Vybielili ich potom búrky a napokon dielo dokončil požiar v roku 1928. 

Turisti voľakedy na Slavkovský štít chodili cez túto dolinu. Vystupovali JZ žľabom. Preto tu Uhorský karpatský spolok postavil v roku 1878 kamennú útulňu. O štyri roky ju zničila lavína. Opravili ju, ale čoskoro sa na ňu zabudlo a schátrala. Na jej starých základoch začala Správa Starého Smokovca a skupina smokovských športovcov stavať novú chatku, na čistine povyše plesa, na mieste, ktoré chránili veľké balvany. Ale ani tie nezachránili chatu pred novou ničivou lavínou na jar v roku 1945. 

Prvými horolezcami v doline boli pastieri, ktorí tu vo voľných chvíľach pytliačili na kamzíkov. Pravdepodobne vystúpili aj na niektoré okolité štíty bez vysokohorských sprievodcov. Aj na prvom známom výstupe na Slavkovský štít, ktorý urobil so svojimi priateľmi Juraj Bucholtz v roku 1644, horolezcov sprevádzal pytliak. V zime bol prvým návštevníkom doliny Dr. Mikuláš Szontág okolo roku 1875.

Plesá
-----

* Slavkovské plieska
* Szontaghovo pleso
* Malé Szontaghovo pliesko

Okolité vrcholy
---------------

* Velická kopa (2 206 m n. m.)
* Veľká Granátová veža (2 298 m n. m.)
* Bradavica (2 476 m n. m.)
* Východná Slavkovská veža (2 356 m n. m.)
* Slavkovská kopa (2 346 m n. m.)
* Slavkovský štít (2 452 m n. m.)

Referencie
----------

1. ↑  Bohuš, Ivan: Od A po Z o názvoch Vysokých Tatier, vydali Štátne lesy TANAPu Tatranská Lomnica, 1996, ISBN 80-967522-7-8
2. ↑  Časopis Vysoké Tatry. In: Samuhel,Stanislav, Slavkovská dolina,roč. VI. čís. 5/1967, str.12

Externé odkazy
--------------

* Slavkovská dolina v Zozname osobitne chránených častí prírody SR
* Zoznam chránených území
* Turistický sprievodca
* Slavkovská dolina
* Poloha na turistickej mape

Iné projekty
------------

Commons
* Spolupracuj na Commons Commons ponúka multimediálne súbory na tému **Slavkovská dolina**

| * z
* d
* u
Doliny Tatier |
| --- |
| Východné Tatry | 
* Barania dolinka
* Barania kotlina
* Batizovská dolina
* Belianska dolina
* Bielovodská dolina
* Cmiter
* Červená dolina (Bielovodská dolina)
* Červená dolina (Dolina Zeleného plesa)
* Čierna dolina
* Dlhá kotlina
* Dolina Bielej vody kežmarskej
* Dolina Bielych plies
* Dolina Bieleho Potoka
* Dolina Veľkej hučavy
* Dolina Malej hučavy
* Dolina Zeleného plesa
* Dolina siedmich prameňov
* Dolinka nad Vareškovým plesom
* Dolinka pod Sedielkom
* Dolinka pod Váhou
* Dračia dolinka
* Furkotská dolina
* Garajova dolina
* Gerlachovský kotol
* Hincova kotlina
* Hlinská dolina
* Huncovská kotlina
* Jahňací kotol
* Javorová dolina
* Javorinka
* Kačacia dolina
* Kobylia dolina
* Kolová dolina
* Kotlina
* Kotlina Žabích plies
* Kotlina Ľadového plesa
* Kotlina Piatich spišských plies
* Kotlinka pod bránami
* Kotlinka pod sedlom
* Kotlinka pod Snehovým štítom
* Kôprová dolina
* Kvetnica
* Ľadová dolinka
* Litvorový žľab
* Lievikový kotol
* Litvorová dolina
* Malá Studená dolina
* Malá Zmrzlá dolina
* Medená kotlina
* Mengusovská dolina
* Mlynická dolina
* Monkova dolina
* Nefcerka
* Pavúčia dolina
* Piargová dolinka
* Predné Meďodoly
* Rovienková kotlina
* Rovienky
* Rozpadliny
* Rumanova dolinka
* Satania dolinka
* Skalnatá dolina
* Slavkovská dolina
* Spismichalova dolina
* Strelecké polia
* Strelecká kotlina
* Studená dolina
* Suchá dolina (javorová)
* Suchá dolina (važecká)
* Svišťová dolina
* Svišťovská dolina
* Široká dolina
* Špania dolina
* Štôlska dolina
* Temnosmrečinská dolina
* Tichá dolina
* Turkova dolina
* Ťažká dolina
* Važecká dolina
* Velická dolina
* Veľká Studená dolina
* Volia kotlinka
* Valentkova dolina
* Veľké Licierovo
* Veľká Zmrzlá dolina
* Zadné Meďodoly
* Zamrznutý kotol
* Zbojnícka pláň
* Zelená dolina
* Zlomiská
* Žabia Javorová dolina
* Žabia Bielovodská dolina
* Žabia dolina mengusovská
* Železná kotlina (Zlomiská)
* Železná kotlina (bielovodská)

 |
| Poľská strana Tatier | 
* Dolina Białki
* Dolina Bystrej
* Dolina Czarnego Dunajca
* Dolina Filipka
* Dolina Chochołowska
* Dolina Suchej Wody Gąsienicowej
* Dolina Kościeliska
* Dolina Lejowa
* Dolina Olczyska
* Dolina Kasprowa
* Dolina Iwaniacka
* Dolina Białego
* Dolina Miętusia
* Dolina Długa
* Dolina Kondratowa
* Dolina Pańszczyca
* Dolina Pięciu Stawów Polskich
* Dolina Roztoki
* Dolina Rybiego Potoku
* Dolina Starorobociańska
* Dolina Tomanowa
* Dolina Waksmundzka
* Dolina za Mnichem
* Dolina Czarna Gąsienicowa
* Dolina Gąsienicowa
* Dolina Jaworzynka
* Dolina Dudowa
* Dolina Strążyska
* Dolina Małej Łąki

 |
| Západné Tatry | 
* Bystrá dolina
* Jamnícka dolina
* Jalovecká dolina
* Kamenistá dolina
* Račkova dolina
* Roháčska dolina
* Spálená dolina

 |